Migdomoji vitanija

Migdomoji vitanijaValstybinės lietuvių kalbos komisijos 2009 m. balandžio 9 d. protokolinis nutarimas Nr. PN-1 „Dėl rekomendacijos „Dėl vaistinių augalų lietuviškų pavadinimų“ (Inf. pran., 2009, Nr. 30-409) (Withania somnifera) – bulvinių (Solanaceae) šeimos visžalis krūmas.

Augalas natūraliai paplitęs beveik visoje Afrikoje, Viduriniuose Rytuose, Pietų Azijoje, Mianmare, pietų Kinijoje, Ispanijoje, Graikijoje, Viduržemio jūros salose.Withania somnifera (L.) Dunal, Kew Royal Botanic Gardens

Augalas daugiametis, 30-150 cm aukščio, plaukuotas. Šakos sumedėjusios, šakotos, stačios arba nusvirusios. Lapkotis 1–2 cm ilgio; lapai kiaušiniški arba pailgi, 2,5–12 × 2–7 cm matmenų. Žiedyną sudaro 4–6 žiedai. Vainiklapiai gelsvažaliai, siaurų varpelių formos. Vaisius – blizgi, apskrita, ryškiai raudona, 5–8 mm skersmens uoga. Žydi ir vaisius veda spalį.Withania somnifera (Linnaeus) Dunal in A. de Candolle, Prodr. 13(1): 453. 1852., Flora of China

Migdomosios vitanijos šaknis vartojama kaip vaistinė priemonė. Indijoje žinoma kaip ašvagandha ( 'arkliakvapė') ir nuo seno naudojama tradicinėje ajurvedos medicinoje. Naudojama malšinti stresui, gerinti miegui, mažinti prakaitavimui, kraujospūdžiui, pagerinti imuninei sistemai. Didelės dozės gali pakenkti virškinimo sistemai (sukelti vėmimą, diarėją, nevirškinimą).Ashwagandha – Uses, Side Effects, and More

 Šaltiniai 

Kategorija:Bulviniai
Kategorija:Vaistiniai augalai